Csongrád Város Polgármesterétől

Száma: Önk/17-3/2022.

Témafelelős: Dr. Juhász László

ELŐTERJESZTÉS

## Csongrád Városi Önkormányzat Képviselő-testülete 2022. június 20. napján tartandó rendkívüli ülésére

## Tárgy: Javaslat a helyi kitüntető cím, valamint díjak alapításáról és adományozásáról szóló 20/2013. (XI.21.) önkormányzati rendelet módosítására

**Tisztelt Képviselő-testület!**

Csongrád Városi Önkormányzat azzal a céllal alkotta meg „A helyi kitüntető cím, valamint díjak alapításáról és adományozásáról” szóló 20/2013. (XI.21.) önkormányzati rendeletét (továbbiakban: rendelet), hogy méltó módon ismerje el a különböző szakterületeken végzett kiemelkedő munkát, illetve a követendő családi értékteremtő mintát.

A rendelet 4.§ (3) bekezdése alapján **évente legfeljebb kettő** Egészségügyi Díj adományozható.

Minden évben magas számú javaslattétel érkezik ezen elismerésre, így ebben az évben is több olyan személyre érkezett javaslat, aki érdemes a díjra, ezért indítványozom, hogy **2022-ben** **négy** **díj legyen adományozható.**

Mindezekre figyelemmel, szükséges a helyi kitüntető cím, valamint díjak alapításáról és adományozásáról szóló rendelet módosítása.

A módosítás 2022. július 30. napjával hatályátveszti, azt követően visszaáll a rendelkezés, mely szerint a képviselő-testület évente legfeljebb kettő díjat adományoz.

A rendelet tervezet által nem érintett pontok változatlanul maradnak.

A fentiek alapján kérem a Tisztelt Képviselő-testületet az előterjesztés megvitatására, és a mellékelt rendelettervezet elfogadására.

Csongrád, 2022. június 16.

Bedő Tamás

polgármester

**Csongrád Városi Önkormányzat Képviselő-testületének**

**…../2022. (VI. 20.) önkormányzati rendelete**

***A helyi kitüntető cím, valamint díjak alapításáról és adományozásáról szóló***

***20/2013. (XI.21.) önkormányzati rendelet módosításáról***

*(tervezet)*

Csongrád Városi Önkormányzat Képviselő-testülete (továbbiakban: képviselő-testület) az Alaptörvény 32. cikk (1) i) pontja és (2) bekezdése, valamint „Magyarország helyi önkormányzatairól” szóló 2011. évi CLXXXIX. törvény 42. § (1), (3) bekezdése alapján biztosított jogkörében eljárva, valamint „Magyarország címerének és zászlajának, valamint állami kitüntetéseiről” szóló 2011. évi CCII. törvény 24.§ (9) bekezdésében kapott felhatalmazás alapján a következőket rendeli el:

**1.§** A rendelet 4.§-a az alábbi (5)bekezdéssel egészül ki:

*„(5) 2022. évben legfeljebb négy díj adományozható.”*

**2.§** A rendelet az alábbi 22.§-al egészül ki:

*„22.§ (1) A 4.§ (5) bekezdés 2022. július 30. napján hatályát veszti.*

*(2) Ezen § 2022. július 30. napján hatályát veszti.*

**Záró rendelkezés:**

**3.§** (1) A rendelet a kihirdetése után, azonnal hatályba lép.

(2) A rendelet ***azonnali kihirdetéséről*** a jegyző gondoskodik.

Bedő Tamás Dr. Juhász László

polgármester jegyző

**Záradék:**

A rendelet kihirdetésének napja: 2022. június 20. …:… óra

Dr. Juhász László

jegyző